ลูก 2 เดือนกว่า คัดจมูก และมีสเลดในคอ ยายเลยละลายน้ำผึ้งกับน้ำมะนาวให้ลูกกิน จะเป็นอันตรายกับลูกไหมค่ะ
สวัสดีค่ะ ในเด็กทารกอายุ 2 เดือนกว่า ไม่แนะนำให้ดื่มน้ำผึ้งค่ะ เนื่องจากในน้ำผึ้งอาจเกิดการปนเปื้อนของสปอร์ของเชื้อแบคทีเรียบางชนิด ซึ่งหากรับสปอร์ของเชื้อเข้าไป อาจอันตรายถึงขั้นเสียชีวิตได้ มีคำแนะนำว่าหากเด็กอายุมากกว่า 1 ขวบไปแล้ว จึงจะสามารถทานน้ำผึ้งได้โดยไม่เป็นอันตราย เนื่องจากร่างกายจะสามารถกำจัดเชื้อนี้ได้แล้วสำหรับน้ำมะนาวก็เช่นกัน ไม่แนะนำให้ดื่ม เพราะที่ผิวของเปลือกมะนาวอาจปนเปื้อนเชื้อแบคทีเรียต่างๆ ที่ทำให้เกิดอาการอาหารเป็นพิษและท้องเสียได้นอกจากนี้ การทานน้ำเพิ่มมากขึ้น อาจทำให้เด็กทารกดื่มนมได้ลดลงค่ะสำหรับอาการคัดจมูกและมีเสมหะในคอ อาจเกิดจากเป็นไข้หวัดการดูแลในเบื้องต้น ได้แก่- หากมีน้ำมูก ให้ใช้ไม้พันสำลีจุ่มน้ำเกลือแล้วสอดเข้าไปเช็ดรูจมูกทีละข้าง หรือใช้การดูดน้ำมูกหรือเสมหะด้วยลูกยางแดง โดยใช้ผ้าห่อตัวเด็ก ให้นอนศีรษะสูง ตะแคงหน้าไปด้านหนึ่ง แล้วใช้ลูกยางแดงใส่ในรูจมูกบีบเอาน้ำมูกออกมา หรือใส่ในลำคอแล้วดูเอาเสมหะออกมา อาจใช้น้ำเกลือหยอดจมูกข้างละ 1-2 หยดก่อน แล้วตามด้วยการใช้ลูกยางแดงดูดเอาน้ำมูกออกมา หรือใช้อุปกรณ์พ่นน้ำเกลือแบบสเปรย์สำหรับพ่นจมูกก็ได้- อาจนำวิธีใช้น้ำมันหอมระเหยจากสมุนไพรมาช่วยให้เด็กหายใจโล่งขึ้น เช่น การใช้หัวหอมหลายๆ หัว ปอกเปลือก ทุบพอบุบ นำไปวางไว้ใกล้ศีรษะเด็กเวลานอน เป็นต้น- ไม่ควรให้เด็กถูกลมจากพัดลมหรืออยู่ในห้องแอร์ เพราะอาจทำให้น้ำมูกแห้งกรัง หายใจลำบากมากขึ้น- หากเด็กมีไข้ ควรเช็ดตัวบ่อยๆ และไม่ควรอาบน้ำหากอาการของน้องไม่ดีขึ้นภายใน 1 สัปดาห์ หรือมีอาการอื่นร่วม เช่น ไข้สูง มีน้ำมูกมากขึ้น ไอมาก เด็กหายใจแรง หอบ งอแงมาก ไม่ทานนม อาเจียนมาก ควรรีบพาพบแพทย์โดยเร็วค่ะ ขอให้อาการของน้องหายโดยเร็วนะคะ